ឈ្មោះ ឌីន​ ចាន់ម៉ី

ID: 65-23-04-56

ដឹកនាំដោយ​: លោកបណ្ឌិត​​​ ដៀប​​ សុផល

មុខវិជ្ជា : POL101K

សំណួរ

១.តើយើងមានមធ្យោបាយ បែបណាដើម្បីលុបបំបាត់ ឬកាត់បន្ថយ ទុរគតភាព អំពើពុករលួយ បក្សពួកនិយម អោយមានស្ថេរភាព សន្តិភាព និងវឌ្ឍនភាព?

ចម្លើយ

១.ដើម្បីលុបបំបាត់ ឬកាត់បន្ថយ ទុរគតភាព អំពើពុករលួយ បក្សពួកនិយម អោយមានស្ថេរភាព សន្តិភាព និងវឌ្ឍនភាព យើងអាចក្រឡែកមើលនៅចំណុចសធម៌សង្គម (ដោយដកស្រង់ចេញពីសៀវភៅ ទស្សនៈទានខ្លះៗដើម្បីស្ថេរភាព សន្តិភាព និងវឌ្ឍនភាពកម្ពុជា របស់ឯកឧត្តមនាយឧត្តមសេនីយ៍បណ្ឌិតចៅ ភិរុណ អគ្គនាយកដ្ឋានសម្ភារៈបច្ចេកទេសនៃក្រសួងការពារជាតិ)ដូចតទៅ:

សេរីភាពនៃការគិត និងការបញ្ចេញមតិ ការការពារសកម្មភាពប្រឆាំងនឹងរដ្ឋាភិបាលក្នុងទំរង់ជាសិទ្ធិបុគ្គល និងសង្គមស៊ីវិលមានតំលៃតិចតួច ប្រសិនបើបុគ្គលទាំងឡាយ មិនត្រូវបានគេទទួលស្គាល់ត្រឹមត្រូវ ដូច្នេះគេមិនអាចធ្វើការនឹងរស់នៅ យោងទៅតាមទេពកោសល្យ និងសមត្ថភាពរបស់ពួកគេទេ។ សេរីភាពសង្គម ឆ្លើយតបទៅនឹងអ្វីដែលយើងសំដៅដល់បច្ចុប្បន្នជាឪកាសសម្រាប់ការឈានឡើង ឬចល័តភាពនៃសង្គម។ វាគឺជា សិទ្ធិរបស់បុគ្គលទាំងអស់ ដោយមិនគិតពីលំដាប់ពូជសាសន៍ ជំនឿ និងមិនគិតពីលំដាប់នៃឋានៈរបស់ឱពុកម្ដាយរបស់ពួកគេ ដែលបានត្រូវផ្ដល់ឪកាសគ្រប់យ៉ាង ដើម្បីឈានដល់ឋានៈមួយនៅក្នុងសង្គម ដែលមានរង្វាស់ស្មើគ្នាជាមួយនឹងសមត្ថភាព។ សេរីភាពបុគ្គលអាចក្លាយទៅជាវេជ្ជបញ្ជាផ្លូវចិត្តដ៏បរិសុទ្ធ ប្រសិនបើពួកគេប្រតិបត្តិវាបាន។ យ៉ាងណាមិញ សេចក្តីសង្ឃឹមមានដ៏តិចតួចបំផុត នៅក្នុងជីវិតពលករគ្មានដីធ្លី អ្នកទ្រទុរគតជន ប្រសិនបើពួកគេដឹងថា ពួកគេ និងកូនរបស់ពួកគេបានត្រូវគេចងជាប់ទៅនឹងការងារ ឋានៈ ការអប់រំ និងប្រាក់ចំណូលទាបដដែលៗ។ មានតែពេលមានឪកាសស្មើគ្នាទេ ដែលគេមើលឃើញថាត្រូវបានផ្ដល់អោយទាំងអស់គ្នា និការប្រកាន់ភាពរើសអើងគ្រប់បែបយ៉ាងអាចត្រូវបានបំបាត់។  
+ការលុបបំបាត់ឬកាត់បន្ថយទុរគតភាព  
មានដំណោះស្រាយជាចំបងបួនបានលើកឡើងថា  
១.ដំណោះស្រាយទី១: ការរីកចំរើនដោយមានការ រាប់បញ្ចូល ការបង្កើតការងារការទទួលបានសេវា បឋមការ និងការជួយមនុស្សដែលងាយរងគ្រោះ។ ការរីកចំរើន ដោយមានការរាប់បញ្ចូលមានន័យថា គេគួរធ្វើ យ៉ាងមេចអោយការរីកចំរើនមានឥទ្ធិពលខ្លាំងទៅ លើការកាត់បន្ថយភាពក្រីក្រដោយ បំលែង ការរីកចំរើន ទាំងអស់នោះទៅជាឱកាសបង្កើន ចំនូល សំរាប់ មនុស្ស ៤០ភាគរយខាងក្រោមគេ បង្អស់ ក្នុងចំនោម មនុស្សដែលមានចំនូលទាំង អស់។ បទពិសោធន៍ ពីប្រទេសផ្សេងៗបានបង្ហាញ អោយឃើញថាការរីកចំរើន តែមួយមុខមិន គ្រប់គ្រាន់ ទេ។ គេត្រូវការ គោលនយោបាយដែលធានាថា ធនធាននឹងអាចចែករំលែក ផ្ទាល់ទៅដល់មនុស្សក្រីក្រខ្លាំងទាំងនោះ។  
២.ដំណោះស្រាយ ចំបងមួយទៀតគឺការបង្កើតការងារ ។ ដំណោះស្រាយ នេះអាចធ្វើទៅបានគេត្រូវការ អោយ មានភាពជាដៃគូរ វាងរដ្ឋាភិបាល និង ផ្នែកឯកជន និងការ វិនិយោគទៅលើការ បណ្តុះបណ្តាលធនធាន មនុស្សដើម្បីអោយទាំងតំរូវការនិង ការផ្គត់ផ្គត់មាន តុល្យភាពគ្នា។ ភាគច្រើននៅកម្ពុជាយើងឃើញថា មានមនុស្សរកការងារធ្វើច្រើន ប៉ុន្តែការងារមិនទាន់មាន គ្រប់សំរាប់អ្នកដែលរកការងារធ្វើនោះទេ។ រដ្ឋាភិបាល ក៏មានតួនាទីសំខាន់ ដែរក្នុងការ បង្កើតការងារនេះ ដោយជួយធានា អោយមាន ស្ថេរភាព នយោបាយ និងបង្កើតបរិយាកាសដែលអាចអោយអ្នកវិនិយោគបរទេសមានទំនុកចិត្តនៅលើទីផ្សារកម្ពុជា។   
  
៣.ដំណោះស្រាយសំខាន់ ទីបី គឺការផ្តល់សេវាបឋម សំខាន់ៗ ដូចជា ការអប់រំ សុខភាព អនាម័យទឹកស្អាត និងមធ្យោបាយធ្វើដំណើរ។ ចំនុចនេះបើយើងសង្កេត មើលស្ថានភាពនៅកម្ពុជា ឃើញបានទួលលទ្ធផលល្អ ខ្លះហើយ ដូចជាមានអត្រាកុមារចុះឈ្មោះចូលរៀន បឋមសិក្សា បានរហូតដល់ជាង៩៥ភាគរយ នេះបើ តាមប្រភពពីយូនីសេហ្វ។ តាមប្រភពដូចគ្នានេះដែរ អត្រាស្លាប់របស់កុមារ ក្នុងចំណោមក្មេងកើតមក ១ពាន់នាក់ គឺធ្លាក់ចុះពី ៩៥ មក ៤៥នាក់ ប៉ុណ្ណោះ ដែលនេះបង្ហាញថាកម្ពុជា នឹងអាចសំរេចគោលដៅ អភិវឌ្ឍន៍ សហវត្សក្នុងការកាត់បន្ថយ អត្រាស្លាប់របស់ កុមារនេះបាន។ ជាមួយនឹងលទ្ធផលវិជ្ជមានទាំងនេះ ក៏នៅមានបញ្ហាប្រឈម មួយចំនួន ទៀតដែរដូចជា មានមនុស្សជាង ៦លាននាក់នៅ កម្ពុជាមិនទាន់មាន ទឹកស្អាត ប្រើប្រាស់ និងជាង ៦៦ភាគរយមិនទាន់ មានបង្គន់អនាម័យ នេះបើតាម ប្រភពពីយូនីសេហ្វ និងធនាគារពិភពលោក។ បើសិនគេអាចផ្តល់សេវា បឋមទាំងនេះបានល្អ នោះគេនឹងអនុញ្ញាតអោយ ប្រជាជនក្រីក្រទាំងនោះមាន លទ្ធភាពនឹងចូលរួមក្នុងសកម្មភាពរកចំនូលបានច្រើនជាងមុន។  
  
៤.ដំណោះស្រាយទីបួន ក្នុងពត៌មានក្រាហ្វិកនេះគឺការ ជួយដល់ជនងាយរងគ្រោះ ដូចជាស្រ្តី និងកុមារ។ បើធ្វើយ៉ាងមេចអោយ មានកម្មវិធីបង្កើនចំនូលទៅ ដល់ម្តាយ នោះម្តាយទាំងនោះនឹង អាចបញ្ជូនកូន របស់គេអោយ ទៅរៀនបានគ្រប់ៗគ្នា។ ធនាគារ ពិភពលោកបានប្រមាណមើលថា ការលុបបំបាត់ ភាពក្រីក្រខ្លាំង នៅក្នុងពិភពលោកនឹងអាចសំរេចបាន នៅកំឡុងឆ្នាំ ២០៣០ ដែលទៅដល់ពេលនោះនឹងមានមនុស្ស តែ៣ភាគរយប៉ុណ្ណោះនៅក្នុងពិភពលោក ដែលរស់នៅក្នុងភាពក្រីក្រ ហើយអត្រានេះបានធ្លាក់ ពី ៣៦ភាគរយ នៅឆ្នាំ ១៩៩០។យើងទាំងអស់គ្នា អាចចូលរួម ក្នុងការលុបបំបាត់ភាពក្រីក្រ ដោយ ផ្តោត ទៅលើការងារមួយចំនួនដូចជា ការកាត់បន្ថយអត្រា មនុស្សផ្ទុកជំងឺអេដស៍ បំលាស់ផ្តូរអាកាសធាតុ ការ ទទួលបានទឹកស្អាតអនាម័យ ការអប់រំសមភាពយេនឌ័រការបង្កើនការងារសំរាប់យុវជន។ល។  
៥.ការលុបបំបាត់ឬកាត់បន្ថយអំពើពុករលួយ ប្រឆាំងអំពើពុករលួយកើតចេញពីយើងម្នាក់ៗ ដោយមនុស្សម្នាក់ៗត្រូវប្រកាន់យកផ្នត់គំនិតមិនចង់ពុលរលួយមិនហ៊ានពុករលួយមិនអាចពុករលួយ ។  
- មិនចង់ពុករលួយ៖ អប់រំគឺបំផុសមហាជនមន្រ្តីរាជការ ដើម្បីឲ្យម្នាក់ៗមានផ្នត់គំនិតមិនចង់ឲ្យពុករលួយ > - មិនហ៊ានពុករលួយ៖ អនុវត្តន៍ច្បាប់បង្ក្រាបអំពើពុករលួយ តាមរយៈការបញ្ជូនជនល្មើសទៅតុលាការ  
- មិនអាចពុករលួយ៖ ការបង្ការ និងទប់ស្កាត់ ដើម្បីឲ្យម្នាក់ៗមិនអាចពុករលួយ ។  
ម្យ៉ាងទៀតដើម្បីបំបាត់ទម្រង់នៃអំពើពុករលួយគឺត្រូវរួមគ្នាពីសំណាក់ប្រជាពលរដ្ឋ និងរដ្ឋាភិបាល ៖  
-កំណត់សិទ្ធិអំណាចឪ្យអ្នកដឹកនាំកំណត់ការអនុឪ្យបានតឹងរ៉ឹងទៅលើអំពើពុករលួយ  
-ប្រកាសទ្រព្យសម្បត្តិមុននឹងចូលបម្រើការងារផ្សេងៗឬឋានៈណាមួយការប្រើសិទ្ធិអំណាចរបស់ប្រជាពលរដ្ឋ គឺមានន័យ ពួកគេចេះជួយគ្នាក្នុងការពិនិត្យតាមដាន កែលម្អរាល់ការងារខុសឆ្គងដ ដែលរដ្ឋាភិបាលបានប្រព្រឹត្តខុស ។  
-ប្រឆាំងរាល់ទង្វើដែលប្រព្រឹត្តផ្ទុយនឹងច្បាប់នៃអំពើពុករលួយ  
- ចូលរួមជួយគ្នារកមធ្យោបាយតម្លើងប្រាក់ខែឪ្យមន្ដ្រីរាជការកម្មករនិយោជិត ដើម្បីឪ្យពួកគេរស់នៅក្នុងជីវភាពមួយសមរម្យ

៦.​ការលុបបំបាត់ឬកាត់បន្ថយបក្យពួកនិយម មុននឹងយើងរកដំណោះស្រាយយើងត្រូវពីមូលហេតុដែលនាំអោយកើតមានបក្យពួកនិយមជាមុនសិន។មូលហេតុច្រើនយ៉ាងដែលធ្វើឲ្យសង្គមខ្មែរដឹតដាមជាប់ដោយរបៀបដឹកនាំនិងគ្រប់គ្រងបែបបក្សពួកនិងគ្រួសារនិយមនេះ៖  
មូលហេតុទី១៖ មកពីទម្លាប់ជួយយឹតយោងក្រុមគ្រួសារនិងសាច់ញាតិរបស់ខ្លួន។ ជាទូទៅ មិនថាតែក្នុងរដ្ឋបាលសាធារណៈឬក៏ក្នុងក្រុមហ៊ុនឯកជននិងក្នុងវិស័យផ្សេងទៀតទេ ឲ្យតែបានឡើងធំក្លាយជាអ្នកគ្រប់គ្រងគេ មនុស្សខ្មែរចូលចិត្តអូសទាញបងប្អូន កូនចៅឲ្យមកធ្វើការនៅជុំវិញខ្លួនដើម្បីឲ្យពួកគេបានប្រយោជន៍ពីអ្វីដែលខ្លួនកំពុងមានដែរ។  
មូលហេតុទី២៖ មកពីទម្លាប់មិនសូវទុកចិត្តលើអ្នកដទៃ។ ជាធម្មតា ផ្នត់គំនិតមនុស្សខ្មែរតែងទុកចិត្តទៅលើកូនចៅឬសាច់ញាតិរបស់ខ្លួនជាងអ្នកដទៃ។ ហេតុដូច្នេះហើយបានជាប្រធានស្ថាប័នឬក្រុមហ៊ុន ដែលមាននាទីគ្រប់គ្រងគេតែប្រគល់រាល់កិច្ចការសំខាន់ៗរបស់ស្ថាប័នឬរបស់ក្រុមហ៊ុននោះឲ្យទៅកូនចៅ សាច់ញាតិ ឬក៏មនុស្សដែលខ្លួនស្រឡាញ់និងទុកចិត្ត។  
មូលហេតុទី៣៖ មកពីទម្លាប់នៃការដឹកនាំគ្រប់គ្រងដែលច្រើនតែធ្វើឡើងតាមបញ្ជារបស់បុគ្គលគឺមិនមែនធ្វើឡើងតាមប្រព័ន្ធការងារមួយច្បាស់លាស់នោះទេ។ ក្នុងសង្គមខ្មែរ មនុស្សច្រើនតែគោរពឬកោតខ្លាចអំណាចបុគ្គលច្រើនជាងការគោរពនិងកោតខ្លាចច្បាប់និងវិន័យការងារ។ នៅពេលដែលបុគ្គលមានអំណាចបែបនេះ ពួកគេក៏ចូលចិត្តធ្វើអ្វីតាមតែចិត្តនឹកឃើញ។ លើសពីនេះ សមាជិកគ្រួសារក៏មានឥទ្ធិពលខ្លាំងទៅលើការគ្រប់គ្រងដែរ។  
មូលហេតុទាំងអស់នេះហើយដែលបង្កើត បានជាទម្លាប់ដឹកនាំតាមបែបបក្សពួក និងគ្រួសារនិយមមួយនៅក្នុងសង្គម។ ដូចច្នោះហើយបានជាគេឃើញក្នុងក្រសួងនិងមន្ទីររបស់រដ្ឋជាច្រើននៅតែមានក្រុមគ្រួសាររបស់ប្រធានស្ថាប័នកាន់តំណែងសំខាន់ៗនៅឡើយ។ នៅក្នុងពិភពជំនួញឯណោះវិញក៏ការដឹកនាំ គ្រប់គ្រងតាមបែបគ្រួសារនិយមនៅតែមានឥទ្ធិពលខ្លាំងណាស់ដែរ ទម្លាប់គ្រប់គ្រងតាមបែបបក្សពួក និងគ្រួសារនិយមនេះបានបង្ករផលវិបាកអវិជ្ជមានច្រើនយ៉ាង ផលវិបាកដំបូងគេគឺវាធ្វើឲ្យការដឹកនាំនិងគ្រប់គ្រងគ្មានតម្លាភាព ខ្វះប្រសិទ្ធភាព និងបង្កការលំបាកដល់បុគ្គលិកក្រោមបង្គាប់។ ពិតណាស់ នៅក្នុងរដ្ឋបាលសាធារណៈ ប្រសិនបើមានបញ្ហាបក្សពួកនិងគ្រួសារនិយមកើតឡើង ការសម្រេចចិត្តនានាច្រើនតែធ្វើឡើងទៅតាមមនោសញ្ចេតនានិងផលប្រយោជន៍ច្រើនជាងគោរពគោលការណ៍។ ប្រធានស្ថាប័នឬពេលខ្លះរហូតដល់ក្រុមគ្រួសាររបស់ខ្លួនផងបានចេញបទបញ្ជាដល់បុគ្គលិកក្រោមបង្គាប់តាមចិត្តនឹកឃើញក្រោមឥទ្ធិពលអំណាច។ របៀបដឹកនាំបែបនេះ ជាទូទៅធ្វើឲ្យបុគ្គលិកជំនាញពិបាកទទួលយក។ រីឯការបំពេញការងាររបស់បុគ្គលដែលចូលតាមសែស្រឡាយនោះទៀតសោត ក៏មិនសូវគោរពគោលការណ៍ដែរដោយសារតែពួកគេសម្អាងលើមនោសញ្ចេតនារបស់ប្រធានស្ថាប័នដែលជាសាច់ញាតិរបស់ខ្លួន។ ធ្ងន់ធ្ងរជាងនេះ នៅពេលមានបញ្ហាកើតឡើង បុគ្គលិកផ្សេងមិនហ៊ានស្តីបន្ទោសឬមិនហ៊ានទាំងនិយាយប្រាប់ផង។  
ចំណែកឯប្រធានស្ថាប័នវិញក៏តែងតែអត់ឱនដល់សមាជិកគ្រួសារ សាច់ញាតិ និងមនុស្សជំនិតរបស់ខ្លួនជាងអ្នកដទៃដែរតាមរបៀប«កាត់ទឹកមិនដាច់ កាត់សាច់មិនបាន»។ ទីបំផុត បញ្ហាកាន់តែធ្ងន់ធ្ងរឡើងហើយអ្នកដែលវ័ណ្ឌកគឺប្រធានស្ថាប័នឬប្រធានក្រុមហ៊ុនខ្លួនឯងជាពិសេសបើបញ្ហានេះកើតឡើងក្នុងរដ្ឋបាលសាធារណៈវិញ គឺរដ្ឋាភិបាលជាអ្នកទទួលរងថ្មបាក់។ បច្ចុប្បន្ន មានបញ្ហាច្រើណាស់ដែលដោះមិនចេញដោយសារតែបក្សពួកនិងគ្រួសារនិយមនេះ។  
ដូច្នេះ ដល់ពេលហើយដែលត្រូវលុបបំបាត់ទម្លាប់ដឹកនាំតាមបែបបក្សពួកនិងគ្រួសារនិយមទាំងក្នុងស្ថាប័នរដ្ឋ វិស័យឯកជន ក៏ដូចជាស្ថាប័នផ្សេងទៀតដែរ។ ការរៀបចំប្រព័ន្ធដឹកនាំ គ្រប់គ្រងតាមបែបសម័យទំនើប ស្របតាមប្រជាធិបតេយ្យ និងទីផ្សារសេរី គឺជារបត់ដែលមិនអាចដើរបញ្ច្រាសបានឡើយ។ ប្រព័ន្ធដឹកនាំនិងគ្រប់គ្រងដែលមានតម្លាភាពនិងមានគោលការណ៍ច្បាស់លាស់មិនត្រឹមតែអាចជួយជំរុញការអភិវឌ្ឍប្រទេសឲ្យកាន់តែលឿនទៅមុខ ប៉ុណ្ណោះទេ តែវាក៏អាចបញ្ចៀសបញ្ហាធ្ងន់ធ្ងរនៅក្នុងរដ្ឋបាលផងដែរ។ ។  
- បន្តរៀនសូត្រនិងស្វែងយល់ពីមុខប្រសិទ្ធភាព និងមានវិធានការលុបបំបាត់ចោលឪ្យអស់នូវអំពើសមស្រប ។  
ដាក់ទណ្ឌកម្មឪ្យសមទៅតាមកម្រិតទោសនៃអំពើពុករលួយ ។  
- លើកកម្ពស់ធនធានជាតិដែលយើងបានលើកឡើងនេះគឺ សំដៅទៅលើ បញ្ញវ័ន្តដែលមានឯកទេសច្បាស់លាស់ មិនសំខាន់ថាអ្នកនោះមានឯកទេសអ្វីទេអាចជាវិស្វករ វេជ្ជបណ្ឌិត អ្នកច្បាប់ ពាណិជ្ជករ សាស្ត្រាចារ្យ គ្រូ បង្រៀន កងទ័ព... ប៉ុន្តែទន្ទឹមនឹងនេះ គេត្រូវយល់ដឹង ចេះច្បាស់អំពី ប្រវត្តិសាស្ត្រជាតិ តម្លៃនៃវប្បធម៌ប្រពៃណីជាតិ... និងមានឧត្តមគតិមនសិកាស្នេហាជាតិ ដែលតែងតែចាត់ទុកឧត្តមប្រយោជន៍ជាតិជាធំ។

លើកកម្ពស់បច្ចេកវិទ្យាទំនើប:ការអភិវឌ្ឍន៍សង្គមនាពេលបច្ចុប្បន្ន មិនអាចខ្វះបច្ចេកវិទ្យាទំនើប បានទេ។ យ៉ាងណាមិញបច្ចេកវិទ្យាទំនើបតែងតែនាំមកនូវទាំងផល វិជ្ជមាន និងអវិជ្ជមាន។

ប្រព័ន្ធបច្ចេកវិទ្យាទំនើប បានធ្វើឱ្យទំនាក់ទំនងមនុស្សគ្រប់ជាតិ សាសន៍ និន្នាការនយោបាយឱ្យកាន់តែខិតជិតគ្នា និងមានល្បឿនកាន់តែលឿន។ ដូច្នេះបច្ចេកវិទ្យាទំនើបរឹតតែធ្វើឱ្យល្បឿនក្នុងការស្រាវជ្រាវ ពាណិជ្ជកម្ម ផលិតកម្ម។ល។ មានល្បឿនលឿនរហូតយើងមិនអាចនឹក ស្មានដល់។

នៅពេលដែលទំនាក់ទំនងកាន់តែជិតស្និទ្ធក៏ជាបរិយាកាសមួយគាំ ទ្រដល់ គោលការណ៍នយោបាយប្រជាធិបតេយ្យ។ ប្រជាជនកាន់តែមាន សេរីភាព មើលឃើញពិភពលោកកាន់តែទូលាយក្នុងការសម្រេចចិត្ត តើ ត្រូវជ្រើសរើសផ្លូវណាជាមាគ៌ាជីវិតរបស់គេ។

ទន្ទឹមនឹងលទ្ធផលជាវិជ្ជមាន បច្ចេកវិទ្យាទំនើបក៏ងាយស្រួលផ្តល់ ឱកាស ឱ្យក្រុមឧទ្ទាមគណបក្សប្រឆាំង ក្រុមអគតិ ងាយស្រួលធ្វើការ ឃោសនាបំភ្លៃសភាពការណ៍បំភាន់មហាជនបានលឿនដែរ។